

Danes je pred tabo prav posebna naloga in verjamem, da ti bo nadvse všeč. Nič računanja, nič branja … ampak ustvarjanje z domišljijo.

S kakšnim namenom? Da razveselimo naše mame, ker je danes materinski dan.

Imaš kakšno idejo kako boš presenetil mamo? Lahko ti malce pomagam. Nekaj idej…

* Pojdi na bližnji travnik in naberi šopek pomladnih cvetic. Zveži jih v lep šopek in jih podari mami. Zraven ji pa lahko poveš ali zapoješ še kakšno pesmico.



* Izdelaj voščilnico in mami napiši kaj lepega.



* Pomagaj mami pri kuhanju kosila, pripravljanju ali pospravljanju mize…
* Povabi še očka, brata ali sestro in skupaj pojdite na en dolg sprehod v naravo. Nabirajte cvetlice, poslušajte ptičje petje in uživajte v tem, da ste skupaj in se imate radi.



Vem, da imaš ti še kakšno idejo s katero lahko presenetiš mamo, tako da, kar pogumno. Uživajte! 